བཅིང་བཀྲོལ་ཡར་སྔོན་དུ་རྒྱ་ནག་གི་རི་མོ་བ་གྲགས་ཅན་ཀྲང་ཏ་ཆིན་སྐུ་འབུམ་དུ་ཡོང་སྟེ་འཇམ་དབྱངས་སྒར་བར་ཟླ་གསུམ་ལྷག་ལ་སྡོད་པའི་རིང་སྐུ་འབུམ་གྱི་ལྷ་ཁང་དག་གི་གནའ་བོའི་ལྡེབས་རིས་དང་བྲིས་ཐང་ལ་ཞིབ་འཇུག་གནང་སྟེ་ལྷ་རིས་པའི་འབྲི་རྩལ་ལ་བསྔགས་བརྗོད་གནང་བ་དང།སྐབས་དེར་སྐུ་འབུམ་བྱམས་པ་གླིང་གི་གྲྭ་བཙུན་ལྷ་རིས་པ་སྐོར་ཞིག་གདན་ཞུས་མཛད་ནས་མཉམ་དུ་ཏུན་ཧོང་ལ་ཆས་ཏེ་ཏུན་ཧོང་བྲག་ཕུག་གི་རི་མོ་སྐོར་གཅིག་ཕབ་བྲིས་དང་ཞིག་གསོས་གནང་ཚུལ་སྐབས་དེའི་སྐུ་འབུམ་གྱི་རྒན་པ་དག་གིས་གླེང་བཞིན་མཆིས།ངས་དོན་འདི་ལ་བསམས་ནས་སྐུ་འབུམ་གྱི་ལྷ་རིས་པ་ཏུན་ཧོང་ལ་འབྱོར་བའི་གནས་ཚུལ་འགྲེམ་སྟོན་ཁང་འདིར་བཀོད་ཡོད་མེད་ལ་མཉམ་བཞག་དུས།ཀྲང་ཏ་ཆིན་དང་མཉམ་དུ་གྲྭ་བཙུན་འགས་ཏུན་ཧོང་ལྡེབས་རིས་ལ་ཉམས་གསོ་དང་ཞིབ་འཇུག་གནང་བཞིན་པའི་པར་རིས་མཐོང་།པར་རིས་སྟེང་གི་གྲྭ་བཙུན་དེ་དག་སྐུ་འབུམ་གྱི་ཡིན་ཚུལ་གཟན་ཤམ་མནབས་སྟངས་ཀྱིས་ཀྱང་གསལ་བར་ངེས་ཐུབ།གནས་ཚུལ་དེའི་སྐོར་རྒྱའི་རྩོམ་པ་པོ་ཀྲེན་ཞིས་ཧཱེས་བྲིས་པའི་༼༽ནང་དུ།ཕྱི་ལོལོའི་ཟླ་གསུམ་པར་ཀྲང་ཏ་ཆིན་སྐུ་འབུམ་བྱམས་པ་གླིང་དུ་འབྱོར་ཏེ་སྐུ་འབུམ་གྱི་གྲྭ་བཙུན་ལྷ་རིས་པ་འགའ་དང་མཉམ་དུ་ཏུན་ཧོང་དུ་ཕེབས་ཏེ་ལྡེབས་རིས་ཕབ་ཞུས་གནང་ཚུལ་བྲིས་ཡོད་ལ།གཞན་༼༽ཞེས་པའི་རྩོམ་ཡིག་ཅིག་ལས།༼༽ཞེས་སྐུ་འབུམ་གྱི་གྲྭ་བཙུན་དབང་ཕྱུག་དང་བསམ་གྲུབ།དགེ་ལེགས།བློ་བཟང་རབ་རྒྱས།རྡོ་རྗེ་རིན་ཆེན་ལྔ་གདན་ཞུས་མཛད་དེ་ཏུན་ཧོང་དུ་ལྡེབས་རིས་ཞིག་གསོ་དང་མཉམ་ཞིབ་མཛད་ཚུལ་གསལ།